ai4bharat/Pralekha huggingface dataset:
ప్రధాన మంత్రి కార్యాలయం
రక్షా బంధన్ సందర్భం లోఅందరికి శుభాకాంక్షలు తెలిపిన ప్రధాన మంత్రి
రక్షా బంధన్ సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రతి ఒక్కరి జీవనం లో స్నేహ భావన ను మరియు సద్భావన ను ఈ పండుగ విస్తరింప జేయు గాక అని కూడా శ్రీ నరేంద్ర మోదీ అభిలషించారు.
సామాజిక మాధ్యం ‘X’ లో ప్రధాన మంత్రి ఒక ట్వీట్ ను పోస్ట్ చేస్తూ, అందులో -
‘‘నా కుటుంబం లోని జనులు అందరికీ రక్షా బంధన్ తాలూకు హృదయ పూర్వక శుభకామనలు. సోదరి కి మరియు సోదరుని కి మధ్య ఉండే చెక్కుచెదరని విశ్వాసాని కి మరియు అంతు లేనటువంటి ప్రేమ కు సమర్పితం అయిన రక్షా బంధన్ తాలూకు ఈ పవిత్రమైన పర్వదినం మన సంస్కృతి యొక్క మంగళప్రదమైనటువంటి ప్రతిబింబం గా ఉన్నది. ప్రతి ఒక్కరి జీవనం లో స్నేహాన్ని, సద్భావన ను ఇంకా, సౌహర్ద భావన ను ఈ పండుగ రోజు మరింత ఇనుమడింప చేయుగాక అని నేను కోరుకొంటున్నాను.’’ అని పేర్కొన్నారు.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
భారతదేశం ప్రతిపాదించిన వినూత్న సహకార కార్యాచరణ ప్రణాళిక అమలుకు బ్రిక్స్ దేశాల ఆమోదం
వినూత్నత, శాస్త్రీయత, సాంకేతిక అంశాలకు ప్రాధాన్యత ఇస్తూ భారతదేశం ప్రతిపాదించిన సహకార కార్యాచరణ ప్రణాళికను అమలు చేయడానికి బ్రిక్స్ దేశాలు అంగీకరించాయి. బ్రిక్స్ 12వ సైన్స్ అండ్ టెక్నాలజీ స్టీరింగ్ కమిటీ సమావేశంలో భారతదేశం సహకార కార్యాచరణ ప్రణాళిక ను ప్రవేశపెట్టింది.
బ్రిక్స్ దేశాలు పర్యావరణ వ్యవస్థ, ఆవిష్కర్తలు, పారిశ్రామికవేత్తల అనుభవాలను ఒకదానితో ఒకటి పంచుకోవడానికి అవకాశం కలిగించే ప్రతిపాదనలను సహకార కార్యాచరణ ప్రణాళికలో భారతదేశం పొందుపరచింది.
ఈ ప్రతిపాదనలను బ్రిక్స్ సైన్స్, టెక్నాలజీ ఇన్నోవేషన్ ఎంటర్ప్రెన్యూర్షిప్ పార్టనర్షిప్ వర్కింగ్ గ్రూప్ చర్చించి సమగ్ర కార్యాచరణ ప్రణాళిక ను రూపొందిస్తుంది. సంబంధిత దేశ ఎస్ టి ఐ ద్వారా ప్రతిపాదనను సైన్స్, టెక్నాలజీ ఇన్నోవేషన్ ఎంటర్ప్రెన్యూర్షిప్ పార్టనర్షిప్ వర్కింగ్ గ్రూప్ కు పంపాలని సమావేశంలో నిర్ణయించారు.
జూలై ఎనిమిదవ తేదీన జరిగిన బ్రిక్స్ సైన్స్, టెక్నాలజీ ఇన్నోవేషన్ ఎంటర్ప్రెన్యూర్షిప్ పార్టనర్షిప్ స్టీరింగ్ కమిటీ సమావేశాలకు భారతదేశ శాస్త్ర సాంకేతిక శాఖ ఆతిథ్యం ఇచ్చింది. ఈ సమావేశంలో బ్రిక్స్ దేశాల శాస్త్రీయ మంత్రిత్వశాఖల మంత్రులు, సంస్థల ప్రతినిధులు పాల్గొన్నారు.
వివిధ రంగాల్లో అమలు చేయడానికి అవకాశం ఉన్న ప్రతిపాదనలను చర్చించిన సమావేశం 10 రంగాల్లో పరస్పర సహకరించుకోవడానికి కార్యక్రమాలను ఎంపిక చేసింది. ఖగోళ అంశాలు, సముద్రగర్భంలో సర్వేలు, రోగ నిర్ధారణ,చికిత్స, ప్రజారోగ్య రక్షణ, సమగ్ర అభివృద్ధి, వాతావరణ కాలుష్య అంశాలు,బయో మెడిసిన్, వ్యవసాయం, ఆహార పరిశ్రమ,వాతావరణ మార్పులు, వ్యవసాయం,నీటి శుద్ధి సాంకేతిక అంశాలు లాంటి పది రంగాల్లో బ్రిక్స్ దేశాలు ఒకదానితో ఒకటి సహకరించుకోవడానికి అవకాశాలు ఉన్నాయని గుర్తించారు. బ్రిక్స్ వర్కింగ్ గ్రూపులు ఈ అంశాలను చర్చించి సహకారానికి సిఫార్సు చేశాయి.
2021 సెప్టెంబర్ 13-16ల మధ్య బెంగుళూరు లో జరగనున్న బ్రిక్స్ దేశాల ఆరవ యువ శాస్త్రవేత్తల సదస్సులో చర్చించవలసిన అంశాలపై భారతదేశం చేసిన ప్రతిపాదనలను అన్ని దేశాలు అంగీకరించాయి. ఈ సదస్సులో ఆరోగ్య సంరక్షణ,ఇంధన పరిష్కారాలు, సైబర్ వ్యవస్థలు వాటి అమలును ప్రధానంగా చర్చిస్తారు.
దేశ సాంకేతిక సదస్సులో సాంకేతిక సదస్సులో పాల్గొనాలని కోరుతూ భారతదేశం చేసిన ప్రతిపాదనకు బ్రిక్స్ దేశాలు సానుకూలంగా స్పందించాయి. దీనిని సలహాలు సూచనల కోసం బ్రిక్స్ సచివాలయానికి పంపాలని సమావేశం నిర్ణయించింది. భారతదేశ ప్రతిపాదనను విదేశాంగ మంత్రిత్వ శాఖ బ్రిక్స్ దేశాలకు పంపుతుంది. అంతర్జాతీయ సహకార సలహాదారుడు శ్రీ సంజీవ్ కుమార్ వర్షన్ సమావేశ సమన్వయకర్తగా వ్యవహరించారు.
(Visitor Counter : 165
ప్రధాన మంత్రి కార్యాలయం
ప్రతి ఒక్కరి ని Indiahandmade.com పోర్టల్ ను దర్శించవలసిందిగా కోరిన ప్రధాన మంత్రి
భారతదేశాని కి చెందిన సమృద్ధమైనటువంటి చేనేత లు మరియు హస్తకళ ల సంబంధి వారసత్వం ఒకే చోటు లో సకలం లభించే  విక్రయ కేంద్రం Indiahandmade.com పోర్టల్ ను దర్శించండి అంటూ ప్రధాన మంత్రి శ్రీ నరేంద్ర మోదీ ప్రతి ఒక్కరి కి విజ్ఞప్తి చేశారు.
కేంద్ర మంత్రి శ్రీ పీయూష్ గోయల్ ట్వీట్ కు ప్రధాన మంత్రి సమాధానాన్ని ఇస్తూ,
‘‘అంతా Indiahandmade.com పోర్టల్ ను తప్పక సందర్శించగలరు మరియి స్థానిక ఉత్పాదన ల వైపు మొగ్గు చూపవలసిందంటూ సాగుతున్నటువంటి #VocalForLocal ఉద్యమాని కి మద్దతు ను ఇవ్వండి.’’ అని ఒక ట్వీట్ లో పేర్కొన్నారు.
ఆర్థిక మంత్రిత్వ శాఖ
జమ్ము& కాశ్మీర్, పంజాబ్ లలో సోదాలు నిర్వహించిన ఆదాయపు పన్ను శాఖ
డ్రైఫ్రూట్స్ ప్రాసెసింగ్, వ్యాపారంలో నిమగ్నమైన వ్యక్తులకు సంబంధించిన వ్యక్తులపై 28.10.2021న ఆదాయపన్ను శాఖ సెర్చ్ అండ్ సీజర్  ఆపరేషన్లను నిర్వహించింది.
ఈ సోదాల సందర్భంగా, అసెసీ గ్రూపు గత కొన్ని ఏళ్ళుగా డ్రైఫ్రూట్ కొనుగోళ్ళను అత్యధికంగా పెంచి చూపుతున్నట్టు సూచించే అనేక డిజిటల్ ఆధారాలు సహా నేరారోపణ పత్రాలను కనుగొని స్వాధీనం చేసుకున్నారు. కొనుగోళ్ళ కోసం చేసిన చెల్లింపులకు సంబంధించిన లెక్కల్లోకి రాని నగదు తిరిగి గ్రూపు డైరెక్టర్లు పొందిన వాస్తవాన్ని స్వాధీనం చేసుకున్న ఆధారాలు పట్టి చూపుతున్నాయి. దీనితోపాటుగా అసెసీలలో ఒకరు సమాంతరంగా ఖాతాల పుస్తకాల సెట్ను నిర్వహిస్తున్నారని, ఈ రెండు జతల పుస్తకాలలో నమోదైన అమ్మకాలు, కొనుగోళ్ళ మధ్య భారీ వ్యత్యాసం ఉన్నట్టు ఆధారాలు వెలుగులోకి తెచ్చాయి.ఈ గ్రూపులలో ఒకటి లెక్కల్లోకి రాని డ్రూఫ్రూ్స్ కొనుగోళ్ళు, అమ్మకాలకు పాల్పడుతోంది. దాదాపుగా రూ. 40 కోట్ల మేరకు అదనపు స్టాక్ బయిటపడింది. ఈ గ్రూపులలో ఒకటి బినామీ ఆస్తి సంస్థను నడిపిస్తున్నట్టు స్వాధీనం చేసుకున్న సరుకు, సేకరించిన ఆధారాల విశ్లేషణలు బయిటపెట్టాయి.
రెండు గ్రూపుల్లో కూడా, ఆదాయపు పన్ను చట్టం, 1961లోని 80ఐబి సెక్షన్ కింద తగ్గింపు క్లెయిము వాస్తవమైంది కాదని, దాని విలువ దాదాపు రూ. 30 కోట్ల మేరకు ఉందని తేలింది.
ఈ సోదాల ఫలితంగా రూ. 63 లక్షల మేరకు లెక్కల్లోకి రాని నగదును, రూ. 2 కోట్ల మేరకు ఆభరణాలను స్వాధీనం చేసుకోవడం జరిగింది. పధ్నాలుగు లాకర్లను స్తంభింపచేశారు. ఈ సోదా చర్య దాదాపు రూ. 200 కోట్లకు పైగా లెక్కల్లోకి రాని ఆదాయాన్ని గుర్తించడానికి దారి తీసింది.
తదుపరి దర్యాప్తులు కొనసాగుతున్నాయి.
జల శక్తి మంత్రిత్వ శాఖ
సంప్రదాయ నీటి వనరుల పునరుద్ధరణ
రాష్ట్రాల్లోని నీటి వనరుల పునరుద్ధరణ, మరమ్మతుతో సహా గణన, రక్షణ, నిర్వహణను సంబంధిత పనులు రాష్ట్రప్రభుత్వాలు చేపట్టాలి. కేంద్ర ప్రభుత్వం అమలు చేస్తున్న ప్రస్తుత పథకాల నిబంధనల ప్రకారం సాంకేతిక సహాయాన్ని, కొన్ని సందర్భాల్లో పాక్షిక ఆర్థిక సహాయాన్ని అందించడంలో కేంద్రం పాత్ర పరిమితంగా ఉంటుంది.
ప్రధాన మంత్రి కృషి సంచయి యోజన - హర్ ఖేత్ కో పానీ  లో భాగమైన “నీటి వనరుల మరమ్మతు, నవీకరణ, పునరుద్ధరణ ” పథకం కింద సంబంధిత మంత్రిత్వ శాఖ ద్వారా నీటి వనరుల పునరుద్ధరణకు కేంద్ర సహాయం అందిస్తుంది. ప్రస్తుత నీటి వనరులను మెరుగుపరచడం, పునరుద్ధరించడం ద్వారా కోల్పోయిన నీటిపారుదల సామర్థ్యాన్ని పునరుద్ధరించడం ఈ పథకం లక్ష్యం.
నీటి వనరుల ఆర్ఆర్ఆర్ పథకం కింద, 12వ ప్రణాళిక నుండి వివిధ రాష్ట్రాల్లో పునరుద్ధరణ కోసం రూ .1,914.86 కోట్ల వ్యయంతో మొత్తం 2,228 నీటి వనరులను తీసుకున్నారు. ఈ పథకం కింద 2021 మార్చి వరకు రాష్ట్రాలకు రూ .469.69 కోట్ల కేంద్ర సహాయం విడుదల చేశారు, ఈ కాలంలో 1,549 జలసంఘాల ఆర్ఆర్ఆర్ పూర్తయింది.
సంబంధిత రాష్ట్ర ప్రభుత్వాలు ఆయా రాష్ట్రాల్లోని నీటి వనరుల గణన, రక్షణ, నిర్వహణను చేపట్టాలి. అయితే, ఈ మంత్రిత్వ శాఖ రాష్ట్ర ప్రభుత్వాల భాగస్వామ్యంతో ఎప్పటికప్పుడు చిన్న నీటిపారుదల పథకాల గణనను చేపడుతుంది. గణన దేశంలోని కొన్ని నిర్దిష్ట నీటి వనరులకు సంబంధించిన సమాచారాన్ని కూడా సంగ్రహిస్తుంది. annexed
ఈ సమాచారాన్ని కేంద్ర జల్ శక్తి, ఆహార శుద్ధి పరిశ్రమల శాఖ సహాయ మంత్రి శ్రీ ప్రహ్లాద్ సింగ్ పాటిల్ ఈ రోజు లోక్ సభ లో ఒక ప్రశ్నకు సమాధానంగా ఇచ్చారు.
జల శక్తి మంత్రిత్వ శాఖ
జల్ జీవన్ మిషన్: పాఠశాలలు మరియు అంగన్వాడీ కేంద్రాలకు పైపుల ద్వారా త్రాగునీటి సరఫరా కోసం చేపట్టిన ప్రత్యేక కార్యక్రమం మార్చి 31, 2021 వరకూ పొడిగించబడింది
జల్ జీవన్ మిషన్ కింద పాఠశాలలు, అంగన్వాడీ కేంద్రాలు  మరియు ఆశ్రమ పాఠశాలలో కుళాయి నీటి కనెక్షన్లు కల్పించాలన్న జల్ శక్తి మంత్రిత్వ శాఖ 100 రోజుల ప్రత్యేక కార్యక్రమానికి రాష్ట్రాలు మరియు కేంద్రపాలిత ప్రాంతాల నుండి మంచి స్పందన లభించింది. పలు రాష్ట్రాలు ఆయా రాష్ట్రాల పరిధిలోని అన్ని పాఠశాలలు మరియు అంగన్వాడీ కేంద్రాల్లో 100% కార్యక్రమాన్ని పూర్తిచేశారి. కొన్ని రాష్ట్రాలు / యుటిలు కార్యక్రమాన్ని పూర్తి చేయడానికి అలాగే ఈ గొప్ప కార్యక్రమాన్ని కొనసాగించడానికి మరికొంత సమయం అవసరమని సూచించాయి. రాష్ట్రాలు/యుటిల నుండి వచ్చిన మంచి స్పందన మరియు ప్రయత్నాలను కొనసాగించాల్సిన అవసరాన్ని పరిగణనలోకి తీసుకుని జల్ శక్తి మంత్రిత్వ శాఖ ఈ కార్యక్రమాన్ని 2021 మార్చి 31 వరకు పొడిగించింది.
ఈ 100 రోజుల వ్యవధిలో ఆంధ్రప్రదేశ్, హిమాచల్ ప్రదేశ్, గోవా, హర్యానా, తమిళనాడు మరియు తెలంగాణ వంటి రాష్ట్రాలు అన్ని పాఠశాలలు మరియు అంగన్వాడీ కేంద్రాల్లో కుళాయి నీటిని అందించినట్లు నివేదించాయి. పంజాబ్ రాష్ట్రం అన్ని పాఠశాలల్లో కుళాయి ద్వారా నీటి సరఫరాను చేసినట్టు తెలిపింది. ఈ కార్యక్రమం కింద అంగన్వాడీ కేంద్రాలు , పాఠశాలలు, ఆశ్రమ పాఠశాలలకు త్రాగడానికి పైపుల ద్వారా నీటి సరఫరా చేయడానికి ప్రయత్నాలు జరుగుతున్నాయి. పాఠశాలలు, అంగన్వాడీ కేంద్రాల్లో ఇప్పటివరకు 1.82 లక్షల నీటి నిర్వహణ నిర్మాణం, 1.42 లక్షల వర్షపు నీటి సేకరణ నిర్మాణాలు ఏర్పాటు చేయబడ్డాయి. మొత్తంమీద ఇప్పటివరకు 5.21 లక్షల పాఠశాలలు, 4.71 లక్షల అంగన్వాడీ కేంద్రాలకు పైపుల ద్వారా నీటి సరఫరా అందించారు. ఇంకా, ఈ పాఠశాలలు మరియు అంగన్వాడీ కేంద్రాలలో సుమారు 8.24 లక్షల ఆస్తులు కూడా జియో-ట్యాగ్ చేయబడ్డాయి.
పిల్లలు నీటి ద్వారా సంక్రమించే వ్యాధుల బారిన పడకుండా చూడ్డంతో పాటు కోవిడ్ -19 మహమ్మారిని నివారించడానికి పదేపదే చేతులు కడుక్కోవడం అవసరం ఉన్నందున వారికి 'త్రాగడానికి కుళాయి నీరు' అవసరమని గుర్తించిన ప్రధానమంత్రి శ్రీ నరేంద్ర మోడీ అక్టోబర్ 2 న '100 రోజుల కార్యక్రమం' ప్రారంభించాలని సూచించారు. 2020 గాంధీ జయంతి నాటికి దేశవ్యాప్తంగా ఉన్న పాఠశాలలు, ఆశ్రమ పాఠశాలలు, అంగన్వాడీ కేంద్రాల్లో పైపుల ద్వారా సురక్షితమైన నీటిని ఉండేలా చూడ్డం ఈ కార్యక్రమ లక్ష్యం. ఈ ప్రభుత్వ విద్యాసంస్థల్లో మధ్యాహ్నం భోజనానికి, త్రాగడానికి,వండడానికి, చేతులు కడుక్కోవడానికి మరియు మరుగుదొడ్లలో వాడటం కోసం త్రాగునీటి పైపుల ద్వారా నీటి సరఫరాను చేయడానికి ఈ కార్యక్రమాన్ని బాగా ఉపయోగించుకోవాలని ప్రధాని విజ్ఞప్తి చేశారు.
దేశవ్యాప్తంగా పిల్లలకు పరిశుభ్రమైన మరియు సురక్షితమైన తాగునీరు అందించే గొప్ప ప్రయత్నంతో ప్రధానమంత్రి శ్రీ నరేంద్ర మోడీ మార్గదర్శకత్వం మరియు నాయకత్వంలో కేంద్ర జల్ శక్తి మంత్రి శ్రీ గజేంద్ర సింగ్ సేఖావత్ ప్రత్యేక మిషన్ మోడ్ కార్యక్రమాన్ని ప్రారంభించారు. దేశవ్యాప్తంగా ఉన్న అన్ని పాఠశాలలు, అంగన్వాడీ కేంద్రాలు మరియు ఆశ్రమ విద్యాసంస్థల్లో పైపుల ద్వారా త్రాగునీటి సరఫరాను అందించడానికి 2020 అక్టోబర్ 2న చేపట్టిన కార్యక్రమం 2021 మార్చి 31 వరకు పొడిగించబడింది. తద్వారా ఏ ఒక్క పాఠశాల, అంగన్వాడీ కేంద్రం లేదా ఆశ్రమ పాఠశాలల్లో ట్యాప్ కనెక్షన్ ద్వారా నీటి సరఫరా అందించలేని పరిస్థితి లేకుండా చూసుకోవాలి.
రక్షణ మంత్రిత్వ శాఖ
అత్యవసర ఆకాశమార్గ వైద్య సాయం అందించిన దక్షిణ నావికాదళం
కోచిలో ఓ వాణిజ్య నౌకలో అత్యవసర ఆరోగ్య పరిస్థితిపై దక్షిణ నావికాదళం  తక్షణం స్పందించింది. హెలికాప్టర్ ద్వారా వైద్య సాయం అందించింది.
'ఎంవీ విశ్వప్రేరణ' వాణిజ్య నౌక కెప్టెన్ రాజ్పాల్ సింగ్ సంధు గాయపడ్డారని బుధవారం ఉదయం 10.30 గంటల సమయంలో ఎస్ఎన్సీకి సమాచారం అందింది. ఆయన కాలికి బలమైన గాయమైంది. తక్షణం కోచికి తరలించాలి. నావికాదళానికి చెందిన 'సీ కింగ్' హెలికాప్టర్, 'ఐఎన్ఎస్ గరుడ' నుంచి వెంటనే బయలుదేరి వెళ్లింది. సముద్ర అలల అనిశ్చితి కారణంగా వాణిజ్య నౌక విపరీతంగా ఊగిపోతున్నా, నిపుణులైన నావికాదళ పైలెట్లు ఆ పరిస్థితిని అధిగమించి క్షతగాత్రుడిని సురక్షితంగా అక్కడి నుంచి తరలించారు.
(రాజ్పాల్ సింగ్ సంధును తొలుత ఐఎన్ఎస్ గరుడకు తీసుకెళ్లి ప్రాథమిక చికిత్స అందించారు. అనంతరం, మెరుగైన చికిత్స కోసం కోచిలోని మెడికల్ ట్రస్ట్ ఆసుపత్రికి తరలించారు.
ఆరోగ్య, కుటుంబ సంక్షేమ మంత్రిత్వ శాఖ
141 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 66 లక్షలకు పైగా డోసులు నిర్వహణ
98.40 శాతానికి చేరిన రికవరీ రేటు; 2020 మార్చి నుంచి ఇది గరిష్ట స్థాయి
గత 24 గంటల్లో 7,189 కొత్త కేసులు నమోదు
దేశవ్యాప్త క్రియాశీల కేసుల సంఖ్య 77,032; ఇది 579 రోజుల కనిష్ట స్థాయి
వారపు పాజిటివిటీ రేటు  గత 41 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 66,09,113 డోసులతో కలిపి, 141 కోట్ల డోసులను  టీకా కార్యక్రమం అధిగమించింది. 1,49,64,300 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,86,851
|
|
రెండో డోసు
|
|
96,75,320
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,84,748
|
|
రెండో డోసు
|
|
1,68,24,869
|
|
18-44 ఏళ్ల వారు
|
|
మొదటి డోసు
|
|
49,24,32,222
|
|
రెండో డోసు
|
|
31,18,78,657
|
|
45-59 ఏళ్ల వారు
|
|
మొదటి డోసు
|
|
19,28,71,451
|
|
రెండో డోసు
|
|
14,50,15,710
|
|
60 ఏళ్లు పైబడినవారు
|
|
మొదటి డోసు
|
|
12,04,64,476
|
|
రెండో డోసు
|
|
9,21,92,100
|
|
మొత్తం
|
|
1,41,01,26,404
గత 24 గంటల్లో 7,286 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,42,23,263 కు పెరిగింది.
దేశవ్యాప్త రికవరీ రేటు 98.40 శాతానికి చేరింది. 2020 మార్చి నుంచి గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 58వ రోజు కూడా 15,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 7,189 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 77,032. ఇది 579 రోజుల కనిష్ట స్థాయి. పాజిటివ్ కేసుల శాతం  కూడా 2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,12,195 పరీక్షలు చేశారు. దేశవ్యాప్తంగా ఇప్పటివరకు 67.10 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.60 శాతంగా ఉంది. గత 41 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.65 శాతంగా ఉంది. రోజువారీ పాజిటివిటీ రేటు గత 82 రోజులుగా 2 శాతం కంటే తక్కువగా, 117 రోజులుగా 3 శాతం కంటే తక్కువగా నమోదవుతోంది.
ప్రధాన మంత్రి కార్యాలయం
‘విషు’ పర్వదినం సందర్భంగా ప్రజలకు ప్రధానమంత్రి శుభాకాంక్షలు
విషు సంవత్సరాది సందర్భంగా ఇవాళ ప్రధానమంత్రి శ్రీ నరేంద్ర మోదీ- ముఖ్యంగా ప్రపంచమంతటాగల మలయాళీలకు శుభాకాంక్షలు తెలిపారు.
ఈ మేరకు ట్విట్టర్ ద్వారా పంపిన సందేశంలో:
‘‘విషు ప్రత్యేక పర్వదినం నేపథ్యంలో ముఖ్యంగా- ప్రపంచమంతటాగల మలయాళీలకు నా శుభాకాంక్షలు. ఈ కొత్త సంవత్సరం మీ జీవితంలో ఎనలేని సంతోషం, చక్కని ఆరోగ్యం నింపాలని ఆ దైవాన్ని ప్రార్థిస్తున్నాను’’ అని ప్రధానమంత్రి పేర్కొన్నారు.
ప్రధాన మంత్రి కార్యాలయం
పిఎమ్- కిసాన్ లో భాగం గా తదుపరి కిస్తీ ని ఈ నెల 25 న విడుదల చేయనున్న ప్రధాన మంత్రి
‘‘ప్రధాన మంత్రి కిసాన్ సమ్మాన్ నిధి’’  లో భాగం గా అందించే ఆర్థిక ప్రయోజనం తాలూకు తదుపరి కిస్తీ ని ప్రధాన మంత్రి శ్రీ నరేంద్ర మోదీ 2020 వ సంవత్సరం డిసెంబర్ 25 వ తేదీ న మధ్యాహ్నం 12 గంటలకు వీడియో కాన్ఫరెన్స్ మాధ్యమం ద్వారా విడుదల చేయనున్నారు. ప్రధాన మంత్రి ఒక బటన్ ను నొక్కడం ద్వారా, 18 వేల కోట్ల రూపాయలకు పైగా డబ్బు 9 కోట్ల కు పైగా లబ్ధిదారు రైతు కుటుంబాలకు బదిలీ కావడానికి మార్గాన్ని సుగమం చేయనున్నారు.
ఈ కార్యక్రమం లో ప్రధాన మంత్రి 6 వేరువేరు రాష్ట్రాలకు చెందిన రైతులతో కూడా మాట్లాడనున్నారు. ఆ రైతులు పిఎమ్- కిసాన్ తో వారికి ఉన్న అనుభవాలను గురించి, అలాగే రైతుల సంక్షేమం కోసం ప్రభుత్వం అమలు చేస్తున్న ఇతర వివిధ కార్యక్రమాలను గురించి వెల్లడించనున్నారు. ఈ కార్యక్రమంలో కేంద్ర వ్యవసాయ మంత్రి కూడా పాల్గొంటారు.
పిఎమ్ కిసాన్ ను గురించి
పిఎమ్- కిసాన్ పథకం లో భాగం గా అర్హత కలిగిన లబ్ధిదారు రైతులకు ప్రతి ఒక్క సంవత్సరం 6 వేల రూపాయల ఆర్థిక ప్రయోజనాన్ని అందించడం జరుగుతోంది. ఈ డబ్బు ను- 4 నెలలకు ఒక సారి చొప్పున మూడు సమాన కిస్తీల లో, ఒక్కొక్క కిస్తీ లో 2 వేల రూపాయల వంతున- చెల్లిస్తున్నారు. ఈ డబ్బు ను లబ్ధిదారుల బ్యాంకు ఖాతాలలోకి నేరుగా బదిలీ చేయడం జరుగుతున్నది.
ప్రధాన మంత్రి కార్యాలయం
ఎమ్ఒడిఐ  లో భాగం గా ఉత్తర్ ప్రదేశ్ లోని బస్తీ లో జరిగిన అభివృద్ధి కార్యక్రమాల నుప్రశంసించిన ప్రధాన మంత్రి
ఎమ్ఒడిఐ  లో భాగం గా ఉత్తర్ ప్రదేశ్ లోని బస్తీ లో అభివృద్ధి కార్యక్రమాల ను ప్రధాన మంత్రి శ్రీ నరేంద్ర మోదీ ప్రశంసించారు.
పార్లమెంటు లో బస్తీ కి ప్రాతినిధ్యం వహిస్తున్నటువంటి శ్రీ హరీశ్ ద్వివేది ఎమ్ఒడిఐ  లో భాగం గా పక్కా ఇళ్ళ వంటి అభివృద్ధి పథకాల ను గురించి చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ,
‘‘పక్కా ఇళ్ళు ఏ విధం గా మన పేద సోదరీమణులు మరియు పేద సోదరుల జీవనం లో వెలుగుల ను నింపాయనే దానికి ఉత్తర్ ప్రదేశ్ లోని బస్తీ లో చోటు చేసుకొన్న ఈ తరహా అభివృద్ధి కార్యం ఒక ఉత్తమమైనటువంటి ఉదాహరణ గా ఉంది.’’ అని ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 178.29 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 69,897
మొత్తం కేసుల్లో క్రియాశీల కేసులు 0.16%
ప్రస్తుత రికవరీ రేటు 98.64%
గత 24 గంటల్లో 13,450 మంది కోలుకున్నారు. దీంతో, కోలుకున్నవారి మొత్తం సంఖ్య 4,23,67,070 కు పెరిగింది.
గత 24 గంటల్లో 6,396 కొత్త కేసులు నమోదయ్యాయి.
రోజువారీ పాజిటివిటీ రేటు 0.69%
వారపు పాజిటివిటీ రేటు 0.90%
గత 24 గంటల్లో చేసిన 9,23,351 కొవిడ్ పరీక్షలతో కలిపి ఇప్పటివరకు 77.09 కోట్ల పరీక్షలు చేశారు.
ప్రధాన మంత్రి కార్యాలయం
ఆసియా క్రీడల పురుషుల బాక్సింగ్ +92 కిలోల విభాగంలో కాంస్య పతక విజేత నరేందర్ బెర్వాల్కు ప్రధానమంత్రి అభినందన
ఆసియా క్రీడల పురుషుల బాక్సింగ్ +92 కిలోల విభాగంలో కాంస్య పతకం సాధించిన నరేందర్ బెర్వాల్ను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడల బాక్సింగ్ +92 కిలోల విభాగంలో కాంస్య పతక విజేత నరేందర్ బెర్వాల్కు హృదయపూర్వక అభినందనలు. భవిష్యత్తులో ఆయన మరిన్ని మెరుగైన విజయాలు సాధించాలని ఆకాంక్షిస్తున్నాను. భారతదేశం గర్వించేలా అతని ప్రతిభ సదా ప్రకాశించాలి” అని ప్రధానమంత్రి పేర్కొన్నారు.
విద్యుత్తు మంత్రిత్వ శాఖ
ఆర్థిక వ్యవహారాలపై ఏర్పాటైన మంత్రివర్గ సంఘం 
ఆరు రాష్ట్రాలలో అంతర్ రాష్ట్ర ప్రసారం, పంపిణీ వ్యవస్థలను పటిష్టం చేసేందుకు ఈశాన్య ప్రాంత విద్యుత్తు వ్యవస్థ మెరుగుదల పథకం తాలూకు సవరించిన వ్యయ అంచనా కు ఆమోదం తెలిపిన మంత్రివర్గం
ఈశాన్య ప్రాంత విద్యుత్తు వ్యవస్థ మెరుగుదల పథకం  తాలూకు సవరించిన వ్యయ అంచనా కు  ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన ఆర్థిక వ్యవహారాల మంత్రివర్గ సంఘం ఆమోదాన్ని తెలిపింది. దీని సవరించిన వ్యయం అంచనా 6,700 కోట్ల రూపాయలు గా ఉంది. ఇది అంతర్ రాష్ట్ర ప్రసారం, పంపిణీ వ్యవస్థలను బలోపేతం చేయడం ద్వారా ఈశాన్య ప్రాంత ఆర్థిక అభివృద్ధి కి పూచీ పడే దిశ లో ఒక ప్రధానమైన చర్య కాగలదు.
ఈ పథకాన్ని ఆరు లబ్ధిదారు రాష్ట్రాలు.. అసమ్, మణిపుర్, మేఘాలయ, మిజోరమ్, నాగాలాండ్, త్రిపుర.. ల సహకారంతో విద్యుత్తు మంత్రిత్వ శాఖ ఆధీనం లోని ప్రభుత్వ రంగ సంస్థ  అయిన పవర్ గ్రిడ్  ద్వారా అమలులోకి తీసుకురావడం జరుగుతుంది. ఈ పథకాన్ని వచ్చే ఏడాది డిసెంబర్ కల్లా పని చేయించడం ప్రారంభించాలనేది లక్ష్యం గా ఉంది. ఈ ప్రాజెక్టు కార్యకలాపాలు మొదలైన తరువాత, ఆయా ఈశాన్య రాష్ట్రాలకు చెందిన యుటిలిటీస్ దీని యాజమాన్యాన్ని స్వీకరించడం జరుగుతుంది; అవే ఈ ప్రాజెక్టు ను నిర్వహిస్తాయి.
ఈశాన్య ప్రాంత సంపూర్ణ ఆర్థికాభివృద్ధి, ఆ ప్రాంతం లో అంతర్ రాష్ట్ర ప్రసారం, పంపిణీ సంబంధిత మౌలిక సదుపాయాల వ్యవస్థ ను బలోపేతం చేయడానికి ప్రభుత్వం ఇచ్చిన వాగ్దానాన్ని నిలబెట్టుకోవడం ఈ ప్రాజెక్టు తాలూకు ప్రధాన ఉద్దేశ్యం గా ఉంది.
ఈ పథకాన్ని అమలు చేయడం వల్ల ఒక విశ్వసనీయమైన పవర్ గ్రిడ్ ను ఉనికి లోకి తీసుకురావడమే కాకుండా త్వరలో ఏర్పాటు కాబోయే లోడ్ సెంటర్స్ తో ఈశాన్య ప్రాంత రాష్ట్రాల సంధానం మెరుగుపడనుంది. ఈ ప్రకారం గా ఈశాన్య ప్రాంతం లోని అన్ని వర్గాలకు చెందిన వినియోగదారులకు గ్రిడ్ తో ముడిపడిన విద్యుత్తు తాలూకు ప్రయోజనాలను అందించవచ్చు.
ఈ పథకం ఈ రాష్ట్రాల లో తలసరి విద్యుత్తు వినియోగాన్ని కూడా పెంచగలదు. అంతేకాకుండా, ఈశాన్య ప్రాంత సంపూర్ణ ఆర్థిక అభివృద్ధి కి కూడా తోడ్పడుతుంది.
ఈ పథకాన్ని అమలు చేసే ఏజెన్సీ లు నిర్మాణ కార్యకలాపాల లో స్థానికులను చెప్పుకోదగ్గ సంఖ్యలో నియమించుకొంటాయి. దీంతో ఈశాన్య ప్రాంతం లో నైపుణ్యం ఉన్న కార్మికులకు, నైపుణ్యం లేని కార్మికులకు ఉద్యోగావకాశాలు అందివస్తాయి.
దీనికి తోడు ఈ పథకం రూపుదిద్దుకొన్న తరువాత కొత్తగా ఏర్పాటయ్యే ఆస్తుల నిర్వహణకు అదనంగా మానవ వనరులు అవసరం అవుతాయి. ఇది ఈశాన్య ప్రాంత రాష్ట్రాల లో మరిన్ని ఉద్యోగ అవకాశాలకు పెద్ద ఎత్తున ఆస్కారం కల్పించనుంది.
పూర్వరంగం:
ఈ పథకాన్ని విద్యుత్తు మంత్రిత్వ శాఖ కు చెందిన ఒక కేంద్రీయ రంగ ప్రణాళికా పథకం గా 2014 వ సంవత్సరం డిసెంబర్ లో తొలుత ఆమోదం తెలపడం జరిగింది. దీనిని వరల్డ్ బ్యాంకు ఆర్థిక సహాయం తో పాటు భారత ప్రభుత్వ విద్యుత్తు మంత్రిత్వ శాఖ తాలూకు బడ్జెట్ సహాయం కూడా కలిపి, 50:50 శాతం చొప్పున భరించే విధం గా  మొదలుపెట్టడం జరిగింది. అయితే దీనిలో సామర్థ్య నిర్మాణం ప్రాతిపదిక న అయ్యే 89 కోట్ల రూపాయల ఖర్చు ను మాత్రం పూర్తి గా భారత ప్రభుత్వమే భరించనుంది.
(
హోం మంత్రిత్వ శాఖ
పద్మ అవార్డులు-2024 నామినేషన్లకు సెప్టెంబర్ 15,2023 వరకు గడువు
గణతంత్ర దినోత్సవం-2024 సందర్భంగా ప్రకటించబడే పద్మ అవార్డుల కోసం ఆన్లైన్ నామినేషన్లు/ సిఫారసు దరఖాస్తులు మే 1, 2023 న ప్రారంభించబడ్డాయి. పద్మ అవార్డుల నామినేషన్లకు చివరి తేదీ సెప్టెంబర్ 15, 2023. జాతీయ స్థాయిలో అందించే ఈ పద్మ అవార్డుల కోసం నామినేషన్లు/ సిఫారసు దరఖాస్తులు ఆన్లైన్లో రాష్ట్రీయ పురస్కార్ పోర్టల్ . ద్వారా మాత్రమే స్వీకరించబడతాయి.
పద్మ అవార్డులు - పద్మ విభూషణ్, పద్మ భూషణ్, పద్మశ్రీ లు మన దేశంలోని పౌరులకు అందించే అత్యున్నత పౌర పురస్కారాలలో ఒకటి. 1954లో ఏర్పాటైన ఈ అవార్డులను ప్రతి ఏటా గణతంత్ర దినోత్సవం సందర్భంగా ప్రకటిస్తారు. ఈ అవార్డు 'వర్క్ ఆఫ్ డిస్టింక్షన్' ను గుర్తించటానికి ప్రతీకగా నిలుస్తున్నాయి. వివిధ కళలు, సాహిత్యం మరియు విద్య, క్రీడలు, వైద్యం, సామాజిక సేవ, సైన్స్ అండ్ ఇంజినీరింగ్, ప్రజాసంబంధాలు, సేవ, సివిల్ సర్వీస్, వాణిజ్యం, పరిశ్రమ, మొదలైన రంగాలలోను.. విభాగాలలో విశిష్టమైన, అసాధారణమైన విజయాలు/ సేవలకు గాను ఈ పురస్కారాలు ఇవ్వడం జరుగుతుంది. జాతి, వృత్తి, స్థానం లేదా లింగ భేదం లేకుండా వ్యక్తులందరూ ఈ అవార్డులకు అర్హులు. వైద్యులు, శాస్త్రవేత్తలు మినహా పీఎస్యులలో పనిచేసే వారితో సహా ప్రభుత్వ ఉద్యోగులు పద్మ అవార్డులకు అనర్హులు.
పద్మ అవార్డులను "ప్రజల పద్మ"గా మార్చడానికి ప్రభుత్వం కట్టుబడి ఉంది. అందువల్ల పౌరులందరూ స్వీయ నామినేషన్ తో సహా నామినేషన్లు / సిఫార్సులు చేయాలని అభ్యర్థించబడింది. మహిళలు,బడుగు బలహీన వర్గాలు,ఎస్సీ,ఎస్టీలు, దివ్యాంగులు, సమాజానికి నిస్వార్థంగా సేవలందిస్తున్న ప్రతిభావంతులను గుర్తించేందుకు పౌరులు కృషి చేయాలి.
నామినేషన్ లు/సిఫార్సులు పైన పేర్కొన్న పోర్టల్ పై లభ్యం అయ్యే నిర్ధిష్ఠ ఫార్మాట్లలో పేర్కొనబడ్డ అన్ని సంబంధిత వివరాలు కలిగి ఉండాలి, సిఫార్సు చేయబడిన ఆమె/అతని సంబంధిత రంగం/వృత్తి లో వారి వారి విశిష్టమైన,అసాధారణ ప్రతిభ/ విజయాలు/సర్వీసులకు సంబంధించిన వివరాలను స్పష్టంగా కథన రూపంలో గరిష్టంగా 800 పదాలలో తెలియజేయాలి.
 వెబ్ సైట్ లో 'అవార్డులు,పతకాలు' శీర్షిక కింద, పద్మ అవార్డుల పోర్టల్లో  లభిస్తాయి. ఈ అవార్డులకు సంబంధించిన నియమ నిబంధనలు https://padmaawards.gov.in/AboutAwards.aspx లింక్ తో వెబ్ సైట్ లో అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 58 కోట్ల మైలురాయి దాటిన టీకా డోసుల పంపిణీ
గత 24 గంటల్లో 52 లక్షలకు పైగా టీకాలు
కోలుకున్నవారి శాతం  2020 మార్చి తరువాత అత్యధికం
గత 24 గంటల్లో 30,948 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 3,53,398; ఇది152 రోజుల అత్యల్పం
చికిత్సలో ఉన్నవి మొత్తం కేసుల్లో 1.09%. మార్చి 2020 తరువాత అత్యల్పం
రోజువారీ పాజిటివిటీ 1.95%, 27 రోజులుగా 3% లోపు
గత 24 గంటలలో 52,23,612 డోసులు ఇవ్వగా భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 58 కోట్ల మైలురాయి దాటింది. 64,39,411 శిబిరాల ద్వారా మొత్తం 58,14,89,377 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. అ వివరాలు ఇలా ఉన్నా యి:
|
|
ఆరోగ్య సిబ్బంది
|
|
మొదటి డోస్
|
|
1,03,53,366
|
|
రెండో డోస్
|
|
82,10,206
|
|
కోవిడ్ యోధులు
|
|
మొదటి డోస్
|
|
1,83,03,885
|
|
రెండో డోస్
|
|
1,25,60,909
|
|
18-44 వయోవర్గం
|
|
మొదటి డోస్
|
|
21,63,66,206
|
|
రెండో డోస్
|
|
1,93,27,127
|
|
45-59 వయోవర్గం
|
|
మొదటి డోస్
|
|
12,24,63,403
|
|
రెండో డోస్
|
|
4,87,01,565
|
|
60 ఏళ్ళు పైబడ్డవారు
|
|
మొదటి డోస్
|
|
8,32,68,790
|
|
రెండో డోస్
|
|
4,19,33,920
|
|
మొత్తం
|
|
58,14,89,377
టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. గత 24 గంటలలో 38,487 మంది బాధితులు కోలుకోగా ఇప్పటిదాకా 3,16,36,469 మందికోలుకున్నారు. దేశ వ్యాప్తంగా కోలుకున్నవారి శాతం గత 24 గంటల్లో 97.57 % కు చేరుకోవటం విశేషం. 2020 మార్చి నుంచి కోలుకున్నవారి శాతం ఇదే అత్యధికం
గత 24 గంటలలో దేశవ్యాప్తంగా 30,948 కొత్త కేసులు నమోదయ్యాయి. 56 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది.
పెద్ద సంఖ్యలో కోలుకున్నవారు నమోదవటం, కొత్త కేసులు తక్కువగా ఉండటం వలన చికిత్సలో ఉన్నవారి సంఖ్య తగ్గుతూ 3,53,398 కి చేరింది. ఇది 152 రోజుల అత్యల్పం. మొత్తం కేసుల్లో చికిత్సలో ఉన్నవి ప్రస్తుతం 1.09 % మాత్రమే. ఇది మార్చి 2020 తరువాత అత్యల్పం.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 15,85,681 పరీక్షలు జరపగా ఇప్పటిదాకా చేసిన మొత్తం పరీక్షలు 50.62 కోట్లకు పైగా  అయ్యాయి. ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.00% కాగా ఇది 58 రోజులుగా 3% లోపు ఉంటోంది. రోజువారీ పాజిటివిటీ 1.95 % కు చేరగా వరుసగా 27 రోజులుగా 3% లోపు, 76 రోజులుగా 5% లోపే ఉంటోంది.
.
సమాచార, ప్రసార మంత్రిత్వ శాఖ
సినిమా ప్రొడ్యూసర్లు, సినిమా ప్రదర్శకులు, చిత్రరంగ ప్రతినిధులతో సమావేశం నిర్వహించిన కేంద్ర సమాచార ప్రసార శాఖమంత్రి శ్రీ ప్రకాష్ జవడేకర్,
కేంద్ర సమాచార ప్రసార శాఖ మంత్రి శ్రీ ప్రకాష్ జవడేకర్, ఈరోజు ఫిల్మ్ ప్రొడ్యూసర్స్ అసోసియేషన్, సినిమా ప్రదర్శకులు , చిత్ర పరిశ్రమ ప్రతినిధులతో ఈరోజు వీడియో కాన్ఫరెన్స్ ద్వారా సమావేశం నిర్వహించారు. కోవిడ్ -19 మహమ్మారి కారణంగా చిత్ర పరిశ్రమ ఎదుర్కొంటున్న సమస్యలపై చర్చించేందుకు ఈ సమావేశాన్ని ఏర్పాటుచేశారు. చిత్ర పరిశ్రమకు చెందిన వారి నుంచి అందిన పలు విజ్ఞాపనల దృష్ట్యా ఈ సమావేశం నిర్వహించారు.
(ఈ సందర్భంగా మాట్లాడుతూ ప్రకాష్ జవడేకర్, మన దేశంలో 9,500 స్క్రీన్లు ఉన్నాయని , ఒక్క సినిమాహాళ్ళే, రోజూ టిక్కెట్ల అమ్మకం ద్వారా 30 కోట్ల రూపాయలు ఆర్జిస్తున్నాయని తెలిపారు. చిత్రపరిశ్ర మ వర్గాల ప్రత్యేక డిమాండ్ల పై చర్చిస్తూ, మంత్రి పరిశ్రమ వర్గాలు కోరిన సహాయం చాలావరకు ఆర్ధిక సహాయం రూపంలో ఉందన్నారు. అంటే జీతభత్యాల సబ్సిడీ, మూడేళ్లపాటు వడ్డీలేనిరుణాలు, పన్నులు, సుంకాలనుంచి మినహాయింపు, విద్యుత్పై కనీస డిమాండ్ చార్జీల రద్దు, పారిశ్రామిక రేట్లలో విద్యుత్ సరఫరా అంశాలవంటివి ఉన్నాయి.ఇందుకు సంబంధించిన అంశాలను తగిన చర్యల నిమిత్తం సంబంధిత మంత్రిత్వశాఖల దృష్టికి తీసుకుపోనున్నట్టు మంత్రి వారికి తెలిపారు.
ప్రోడక్షన్ సంబంధిత కార్యకలాపాల పునఃప్రారంభం గురించి ప్రస్తావిస్తూ మంత్రి, స్టాండర్డ్ ఆపరేటింగ్ ప్రోసీజర్లను ప్రభుత్వం విడుదల చేస్తుందన్నారు. సినిమా హాళ్లను తిరిగి ప్రారంభించాలన్న డిమాండ్పై మాట్లాడుతూ, జూన్ నెలలో కోవిడ్ -19 మహమ్మారి పరిస్థితిని గమనించిన మీదట ఈ అంశాన్ని పరిశీలించనున్నట్టు ఆయన వారికి చెప్పారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 192.52 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 14,841
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.75%
గత 24 గంటల్లో 1,635 మంది కోలుకున్నారు. దీంతో, కోలుకున్నవారి మొత్తం సంఖ్య 4,26,00,737 కు పెరిగింది.
గత 24 గంటల్లో 1,675 కొత్త కేసులు నమోదయ్యాయి.
రోజువారీ పాజిటివిటీ రేటు 0.41%
వారపు పాజిటివిటీ రేటు 0.49%
గత 24 గంటల్లో చేసిన 4,07,626 కొవిడ్ పరీక్షలతో కలిపి ఇప్పటివరకు 84.74 కోట్ల పరీక్షలు చేశారు.